cy de cy fr cy jbo es jbo cy cy fr cy cy cy en es es ro fr cy en cy cy it cy nl cy cy cy ca ru en cy cy fr fr nl cy en cy cy en cy cy en en en es es ro fr cy en cy cy cy cy cy cy cy cy cy
Rhaglenni Dysgu | Ysgol Glan Clwyd
Cyflwynwyd Rhaglenni Dysgu newydd ym Medi 2017. Mae’r Rhaglenni wedi eu dylunio er mwyn rhoi sylw i sgiliau dysgu’r disgyblion ynghyd a’u sgiliau trawsgwricwlaidd yng nghyd-destun y pynciau gwahanol. Maent yn rhoi cyfleoedd i ddisgyblion ddatblygu’r sgiliau sydd yn bwysig ar gyfer byd gwaith a dysgu gydol oes. Mae’r Rhaglenni Dysgu yn ymateb i ddiwygiadau’r Cwricwlwm yng Nghymru gan bwysleisio 4 diben addysg Cwricwlwm Dyfodol Llwyddiannus sef datblygu
dysgwyr uchelgeisiol, galluog sy’n barod i ddysgu drwy gydol eu hoes
cyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith
dinasyddion egwyddorol, gwybodus yng Nghymru a’r byd
unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.
Rhoddir pwyslais ar ddatblygu anianau a sgiliau Gwydnwch, Dyfeisgarwch, Cytbwysedd a Myfyrgarwch.